CELEX: 22012D0025
Language: el
Date: 2011-11-11 00:00:00
Title: 2012/25/ΕΕ: Απόφαση αριθ. 1/2011 της μεικτής επιτροπής που έχει συσταθεί δυνάμει της συμφωνίας Interbus σχετικά με τις έκτακτες διεθνείς μεταφορές επιβατών με πούλμαν και λεωφορεία, της 11ης Νοεμβρίου 2011 , για την έγκριση του εσωτερικού κανονισμού της και την προσαρμογή του παραρτήματος 1 της συμφωνίας σχετικά με τους όρους που εφαρμόζονται για τους οδικούς μεταφορείς επιβατών και του παραρτήματος 2 της συμφωνίας σχετικά με τα τεχνικά πρότυπα για λεωφορεία και πούλμαν καθώς και τις απαιτήσεις σχετικά με τﾹς κοινωνικές διατάξεις του άρθρου 8 της συμφωνίας

12.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 8/38
            
         ΑΠΌΦΑΣΗ αριθ. 1/2011 ΤΗΣ ΜΕΙΚΤΉΣ ΕΠΙΤΡΟΠΉΣ ΠΟΥ ΈΧΕΙ ΣΥΣΤΑΘΕΊ ΔΥΝΆΜΕΙ ΤΗΣ ΣΥΜΦΩΝΊΑΣ INTERBUS ΣΧΕΤΙΚΆ ΜΕ ΤΙΣ ΈΚΤΑΚΤΕΣ ΔΙΕΘΝΕΊΣ ΜΕΤΑΦΟΡΈΣ ΕΠΙΒΑΤΏΝ ΜΕ ΠΟΫΛΜΑΝ ΚΑΙ ΛΕΩΦΟΡΕΊΑ
   της 11ης Νοεμβρίου 2011
   για την έγκριση του εσωτερικού κανονισμού της και την προσαρμογή του παραρτήματος 1 της συμφωνίας σχετικά με τους όρους που εφαρμόζονται για τους οδικούς μεταφορείς επιβατών και του παραρτήματος 2 της συμφωνίας σχετικά με τα τεχνικά πρότυπα για λεωφορεία και πούλμαν καθώς και τις απαιτήσεις σχετικά με τις κοινωνικές διατάξεις του άρθρου 8 της συμφωνίας
   (2012/25/ΕΕ)
   Η ΜΕΙΚΤΗ ΕΠΙΤΡΟΠΗ,
   Έχοντας υπόψη τη συμφωνία Interbus σχετικά με τις έκτακτες διεθνείς μεταφορές επιβατών με πούλμαν και λεωφορεία (1), και ιδίως τα άρθρα 23 και 24,
   Εκτιμώντας τα ακόλουθα:
   
               (1)
            
            
               Δυνάμει του άρθρου 23 παράγραφος 3 της συμφωνίας Interbus σχετικά με τις έκτακτες διεθνείς μεταφορές επιβατών με πούλμαν και λεωφορεία (στο εξής, «η συμφωνία»), η μεικτή επιτροπή θεσπίζει τον εσωτερικό της κανονισμό.
            
         
               (2)
            
            
               Η επιτροπή, σύμφωνα με το άρθρο 24 παράγραφος 2 στοιχείο γ) της συμφωνίας, αναπροσαρμόζει το παράρτημα 1 της συμφωνίας σχετικά με τους όρους που εφαρμόζονται για τους οδικούς μεταφορείς επιβατών και το παράρτημα 2 που αφορά τα τεχνικά πρότυπα λεωφορείων και πούλμαν. Επιπλέον, μεικτή επιτροπή είναι υπεύθυνη, κατά το άρθρο 24 παράγραφος 2 στοιχείο ε) της συμφωνίας, για την προσαρμογή των απαιτήσεων σχετικά με τις κοινωνικές διατάξεις του άρθρου 8 της συμφωνίας, με σκοπό να ενσωματωθούν τα νέα μέτρα που έχουν ληφθεί στην Ένωση,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται ο εσωτερικός κανονισμός της μεικτής επιτροπής, ως παρατίθεται στο παράρτημα I της παρούσας απόφασης.
   Άρθρο 2
   Το παράρτημα 1 της συμφωνίας σχετικά με τους όρους που εφαρμόζονται για τους οδικούς μεταφορείς επιβατών και το παράρτημα 2 της συμφωνίας σχετικά με τα τεχνικά πρότυπα λεωφορείων και πούλμαν, καθώς και τις απαιτήσεις σχετικά με τις κοινωνικές διατάξεις του άρθρου 8 της συμφωνίας, προσαρμόζονται σύμφωνα με το συνημμένο στην παρούσα απόφαση παράρτημα II.
   
      Βρυξέλλες, 11 Νοεμβρίου 2011.
      
         
            Ο Πρόεδρος
         
         Sz. SCHMIDT
         
            Ο Γραμματέας
         
         G. PATRIS
      
   
   
      (1)  ΕΕ L 321 της 26.11.2002, σ. 13.
   
      ΠΑΡΑΡΤΗΜΑ I
      
         Εσωτερικός κανονισμός της μεικτής επιτροπής που έχει συσταθεί δυνάμει της συμφωνίας Interbus σχετικά με τις έκτακτες διεθνείς μεταφορές επιβατών με πούλμαν και λεωφορεία
      
      Άρθρο 1
      Ονομασία της μεικτής επιτροπής
      Η μεικτή επιτροπή που έχει συσταθεί δυνάμει του άρθρου 23 της συμφωνίας Interbus σχετικά με τις έκτακτες διεθνείς μεταφορές επιβατών με πούλμαν και λεωφορεία αναφέρεται στο εξής ως «η επιτροπή».
      Άρθρο 2
      Προεδρία
      1.   Η προεδρία της επιτροπής ασκείται από έναν αντιπρόσωπο της Ευρωπαϊκής Επιτροπής (στο εξής, «η Επιτροπή»), εξ ονόματος της Ευρωπαϊκής Ένωσης.
      2.   Ο επικεφαλής της αντιπροσωπείας της Ένωσης, ή ενδεχομένως ο αναπληρωτής του, ασκεί καθήκοντα προέδρου της επιτροπής.
      3.   Ο πρόεδρος διευθύνει τις εργασίες της επιτροπής.
      Άρθρο 3
      Αντιπροσωπείες
      1.   Τα μέρη για τα οποία ισχύει η συμφωνία (στο εξής, «τα μέρη») ορίζουν τους αντιπροσώπους τους στην επιτροπή. Η αντιπροσωπεία της Ένωσης απαρτίζεται από αντιπροσώπους της Επιτροπής και επικουρείται από αντιπροσώπους των κρατών μελών.
      2.   Κάθε μέρος ορίζει τον επικεφαλής της αντιπροσωπείας του και, ενδεχομένως, τον αναπληρωτή του.
      3.   Κάθε μέρος μπορεί να ορίσει νέους αντιπροσώπους στην επιτροπή. Ο γραμματέας της επιτροπής ενημερώνεται αμέσως σχετικά με τις αλλαγές αυτές, εγγράφως.
      4.   Στις συνεδριάσεις της επιτροπής μπορούν να παραστούν, ως παρατηρητές, αντιπρόσωποι της Γενικής Γραμματείας του Συμβουλίου της Ευρωπαϊκής Ένωσης. Ο πρόεδρος, σε συμφωνία με τους επικεφαλής των άλλων αντιπροσωπειών, μπορεί να καλέσει άτομα που δεν είναι μέλη των αντιπροσωπειών να παραστούν σε μια συνεδρίαση της επιτροπής, προκειμένου να παράσχουν πληροφορίες για συγκεκριμένα θέματα.
      5.   Τα μέρη ενημερώνουν τον γραμματέα της επιτροπής, τουλάχιστον μια εβδομάδα πριν από τη συνεδρίαση, για τη σύνθεση της αντιπροσωπείας τους.
      Άρθρο 4
      Γραμματεία
      1.   Ένας αντιπρόσωπος της Επιτροπής ασκεί τα καθήκοντα γραμματείας της επιτροπής. Ο γραμματέας ορίζεται από τον πρόεδρο της επιτροπής και κατέχει τη θέση αυτή έως ότου ορισθεί νέος γραμματέας. Ο πρόεδρος ανακοινώνει στα άλλα μέρη το όνομα και τα στοιχεία του γραμματέα.
      2.   Ο γραμματέας είναι αρμόδιος για την επικοινωνία μεταξύ των αντιπροσωπειών, συμπεριλαμβανομένης της διαβίβασης των εγγράφων, και επιβλέπει τη λειτουργία της γραμματείας.
      Άρθρο 5
      Συνεδριάσεις της επιτροπής
      1.   Η επιτροπή συνεδριάζει εφόσον το ζητήσει ένα τουλάχιστον μέρος. Συγκαλείται από τον πρόεδρο.
      2.   Ο πρόεδρος διαβιβάζει στους επικεφαλής των άλλων αντιπροσωπειών την πρόσκληση για τη συνεδρίαση, συνοδευόμενη από το σχέδιο ημερήσιας διάταξης και από τα έγγραφα συνεδριάσεως, το αργότερο 15 εργάσιμες ημέρες πριν από την έναρξη της συνεδρίασης.
      3.   Ένα από τα μέρη μπορεί να ζητήσει από τον πρόεδρο να μειώσει την προθεσμία που προβλέπεται στην παράγραφο 2 ώστε να ληφθεί υπόψη ο επείγων χαρακτήρας ενός ιδιαίτερου θέματος.
      4.   Οι συνεδριάσεις της επιτροπής δεν είναι δημόσιες, εκτός εάν ληφθεί αντίθετη απόφαση από τους επικεφαλής των αντιπροσωπειών.
      5.   Η επιτροπή συνεδριάζει στις Βρυξέλλες, εκτός εάν τα μέρη συμφωνήσουν να συνεδριάσουν αλλού.
      Άρθρο 6
      Ημερήσια διάταξη
      1.   Ο πρόεδρος, επικουρούμενος από τον γραμματέα, καταρτίζει την προσωρινή ημερήσια διάταξη κάθε συνεδρίασης και ορίζει, κατόπιν συνεννόησης με τους επικεφαλής των άλλων αντιπροσωπειών, την ημερομηνία και τον τόπο διεξαγωγής της συνεδρίασης. Ο πρόεδρος διαβιβάζει την προσωρινή ημερήσια διάταξη στους επικεφαλής των άλλων αντιπροσωπειών, το αργότερο 15 εργάσιμες ημέρες πριν από την έναρξη της συνεδρίασης. Η ημερήσια διάταξη συνοδεύεται από όλα τα αναγκαία έγγραφα εργασίας.
      2.   Η προθεσμία που ορίζεται στην παράγραφο 1 δεν ισχύει για τις επείγουσες συνεδριάσεις που συγκαλούνται σύμφωνα με το άρθρο 5 παράγραφος 3.
      3.   Κάθε μέρος μπορεί να προτείνει την εγγραφή στην προσωρινή ημερήσια διάταξη ενός ή δύο συμπληρωματικών σημείων, το αργότερο 24 ώρες πριν από την έναρξη της συνεδρίασης. Η αίτηση εγγραφής συμπληρωματικών σημείων στην ημερήσια διάταξη πρέπει να αιτιολογείται και να διαβιβάζεται γραπτώς στον πρόεδρο.
      4.   Στην αρχή της συνεδρίασης, η επιτροπή εγκρίνει την ημερήσια διάταξη. Η επιτροπή μπορεί να αποφασίσει την εγγραφή στην ημερήσια διάταξη ενός σημείου που δεν περιλαμβάνεται στην προσωρινή ημερήσια διάταξη.
      Άρθρο 7
      Έκδοση των πράξεων
      1.   Οι αποφάσεις της επιτροπής εκδίδονται με ομοφωνία των παρισταμένων μερών, σύμφωνα με το άρθρο 23 παράγραφοι 5 και 6 της συμφωνίας. Οι συστάσεις, ιδίως εκείνες που προβλέπονται στο άρθρο 24 παράγραφος 2 στοιχείο ζ) της συμφωνίας, εκδίδονται με συναίνεση μεταξύ των αντιπροσωπειών των παρισταμένων μερών. Οι αποφάσεις και οι συστάσεις φέρουν τον τίτλο «απόφαση» ή «σύσταση», συνοδευόμενο από αύξοντα αριθμό, την ημερομηνία έκδοσής τους και ένδειξη του αντικειμένου τους.
      2.   Οι αποφάσεις και οι συστάσεις της επιτροπής φέρουν την υπογραφή του προέδρου και του γραμματέα. Διαβιβάζονται από τον γραμματέα στους επικεφαλής των άλλων αντιπροσωπειών.
      3.   Κάθε μέρος μπορεί να αποφασίσει να δημοσιεύσει οιαδήποτε πράξη εκδίδεται από την επιτροπή.
      4.   Οι πράξεις της επιτροπής μπορούν να εγκρίνονται με γραπτή διαδικασία, εφόσον υπάρχει συμφωνία των επικεφαλής των αντιπροσωπειών. Ο πρόεδρος υποβάλλει το σχέδιο της πράξης στους επικεφαλής των άλλων αντιπροσωπειών, οι οποίοι απαντούν δηλώνοντας κατά πόσον δέχονται ή δεν δέχονται το σχέδιο, εάν έχουν να προτείνουν τροποποιήσεις του σχεδίου ή εάν χρειάζονται επιπλέον χρόνο για να εξετάσουν το ζήτημα. Εάν το σχέδιο εγκριθεί, ο πρόεδρος οριστικοποιεί την απόφαση ή τη σύσταση σύμφωνα με τις παραγράφους 1 και 2.
      5.   Οι συστάσεις και οι αποφάσεις συντάσσονται στην αγγλική, γαλλική και γερμανική γλώσσα και τα κείμενα αυτά είναι εξίσου αυθεντικά. Κάθε μέρος μεριμνά για την ορθή μετάφραση των συστάσεων και των αποφάσεων στην ή τις επίσημες γλώσσες του. Η Επιτροπή μεριμνά για τη μετάφραση στις άλλες γλώσσες της Ένωσης.
      Άρθρο 8
      Πρακτικά
      1.   Ο γραμματέας συντάσσει, υπό την ευθύνη του προέδρου, σχέδιο πρακτικών κάθε συνεδρίασης της επιτροπής, εντός 15 εργασίμων ημερών μετά τη συνεδρίαση.
      2.   Τα πρακτικά περιλαμβάνουν συνήθως για κάθε σημείο της ημερήσιας διάταξης:
      
                  —
               
               
                  αναφορά των εγγράφων που υποβλήθηκαν στην επιτροπή,
               
            
                  —
               
               
                  τις δηλώσεις των οποίων η εγγραφή ζητήθηκε από ένα μέρος,
               
            
                  —
               
               
                  τις αποφάσεις που λήφθηκαν, τις συστάσεις που διατυπώθηκαν και τα συμπεράσματα που εγκρίθηκαν.
               
            3.   Το σχέδιο πρακτικών υποβάλλεται προς έγκριση στην επιτροπή με τη γραπτή διαδικασία που προβλέπεται στο άρθρο 7, παράγραφος 4. Εάν η διαδικασία αυτή δεν ολοκληρωθεί, τα πρακτικά εγκρίνονται από την επιτροπή κατά την επόμενη συνεδρίασή της.
      4.   Μόλις εγκριθούν τα πρακτικά από την επιτροπή, υπογράφονται από τον πρόεδρο και τον γραμματέα και φυλάσσονται από τον γραμματέα, ο οποίος διαβιβάζει αντίγραφό τους στους επικεφαλής των άλλων αντιπροσωπειών.
      Άρθρο 9
      Εμπιστευτικότητα
      Υπό την επιφύλαξη της διάταξης σχετικά με τη δημοσίευση των πράξεων, που προβλέπεται στο άρθρο 7, παράγραφος 3, οι αποφάσεις των συνεδριάσεων και τα έγγραφα της επιτροπής καλύπτονται από το επαγγελματικό απόρρητο.
      Άρθρο 10
      Δαπάνες
      1.   Κάθε μέρος αναλαμβάνει τις δαπάνες που προκύπτουν από τη συμμετοχή του στις συνεδριάσεις της επιτροπής.
      2.   Η επιτροπή αποφασίζει για την κατανομή των δαπανών τις οποίες συνεπάγονται οι αποστολές που ανατίθενται σε εμπειρογνώμονες προσκεκλημένους από τον πρόεδρο σύμφωνα με το άρθρο 3 παράγραφος 4.
      Άρθρο 11
      Αλληλογραφία
      Κάθε είδους αλληλογραφία που απευθύνεται στον πρόεδρο της επιτροπής ή που προέρχεται από αυτόν αποστέλλεται στον γραμματέα της επιτροπής. Ο γραμματέας διαβιβάζει αντίγραφο κάθε σχετικής με τη συμφωνία αλληλογραφίας σε όλες τις αντιπροσωπείες.
      Άρθρο 12
      Γλώσσες
      Οι γλώσσες που χρησιμοποιούνται στις συνεδριάσεις της επιτροπής και στα έγγραφα αποφασίζονται από την επιτροπή. Το μέρος που φιλοξενεί τη συνεδρίαση δεν υποχρεούται να εξασφαλίζει διερμηνεία για τις λοιπές γλώσσες.
   
   
      ΠΑΡΑΡΤΗΜΑ II
      
         Προσαρμογή του παραρτήματος 1 σχετικά με τους όρους που εφαρμόζονται για τους οδικούς μεταφορείς επιβατών, του παραρτήματος 2 σχετικά με τα τεχνικά πρότυπα λεωφορείων και πούλμαν, καθώς επίσης και των απαιτήσεων σχετικά με τις κοινωνικές διατάξεις του άρθρου 8 της συμφωνίας
          (1)
      
      1.   Προσαρμογή του παραρτήματος 1 σχετικά με τους όρους που εφαρμόζονται για τους οδικούς μεταφορείς επιβατών
      
      Στις πράξεις που αναφέρονται στο παράρτημα 1 της συμφωνίας Interbus, προστίθενται οι ακόλουθες πράξεις της Ένωσης:
      
         «Κανονισμός (ΕΚ) αριθ. 1071/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη θέσπιση κοινών κανόνων όσον αφορά τους όρους που πρέπει να πληρούνται για την άσκηση του επαγγέλματος του οδικού μεταφορέα και για την κατάργηση της οδηγίας 96/26/ΕΚ του Συμβουλίου (ΕΕ L 300 της 14.11.2009, σ. 51)».
      
      2.   Προσαρμογή του παραρτήματος 2 της συμφωνίας σχετικά με τα τεχνικά πρότυπα λεωφορείων και πούλμαν
      
      
                  1.
               
               
                  Στο άρθρο 1 του παραρτήματος 2 της συμφωνίας τα στοιχεία α), β), γ) και δ) αντικαθίστανται από τα ακόλουθα:
                  
                              «α)
                           
                           
                              Τεχνικός έλεγχος των μηχανοκίνητων οχημάτων και των ρυμουλκουμένων τους
                              
                                          —
                                       
                                       
                                          Οδηγία 2009/40/ΕΚ του Ευρωπαϊκού Κοινοβουλίου και του Συμβουλίου, της 6ης Μαΐου 2009, σχετικά με τον τεχνικό έλεγχο των μηχανοκίνητων οχημάτων και των ρυμουλκουμένων τους (ΕΕ L 141 της 6.6.2009, σ. 12).
                                       
                                    
                                          —
                                       
                                       
                                          Οδηγία 2000/30/ΕΚ του Ευρωπαϊκού Κοινοβουλίου και του Συμβουλίου, της 6ης Ιουνίου 2000, σχετικά με τον οδικό τεχνικό έλεγχο των οχημάτων επαγγελματικής χρήσεως που κυκλοφορούν στην Κοινότητα (ΕΕ L 203 της 10.8.2000, σ. 1), όπως τροποποιήθηκε με την οδηγία 2003/26/ΕΚ της Επιτροπής (ΕΕ L 90 της 8.4.2003, σ. 37).
                                       
                                    
                        
                              β)
                           
                           
                              Διατάξεις περιορισμού της ταχύτητας
                              
                                          —
                                       
                                       
                                          Οδηγία 92/6/ΕΟΚ του Συμβουλίου, της 10ης Φεβρουαρίου 1992, σχετικά με την εγκατάσταση και τη χρήση διατάξεων περιορισμού της ταχύτητας σε ορισμένες κατηγορίες οχημάτων με κινητήρα στην Κοινότητα (ΕΕ L 57 της 2.3.1992, σ. 27) όπως τροποποιήθηκε τελευταία με την οδηγία 2002/85/ΕΚ του Ευρωπαϊκού Κοινοβουλίου και του Συμβουλίου (ΕΕ L 327 της 4.12.2002, σ. 8).
                                       
                                    
                        
                              γ)
                           
                           
                              Μέγιστες διαστάσεις και μέγιστα βάρη:
                              
                                          —
                                       
                                       
                                          Οδηγία 96/53/ΕΚ του Συμβουλίου, της 25ης Ιουλίου 1996, σχετικά με τον καθορισμό, για ορισμένα οδικά οχήματα που κυκλοφορούν στην Κοινότητα, των μέγιστων επιτρεπόμενων διαστάσεων στις εθνικές και διεθνείς μεταφορές και των μέγιστων επιτρεπόμενων βαρών στις διεθνείς μεταφορές (ΕΕ L 235 της 17.9.1996, σ. 59), όπως τροποποιήθηκε τελευταία με την οδηγία 2002/7/ΕΚ του Ευρωπαϊκού Κοινοβουλίου και του Συμβουλίου (ΕΕ L 67 της 9.3.2002, σ. 47).
                                       
                                    
                                          —
                                       
                                       
                                          Οδηγία 97/27/ΕΚ του Ευρωπαϊκού Κοινοβουλίου και του Συμβουλίου, της 22ας Ιουλίου 1997, για τις μάζες και διαστάσεις ορισμένων κατηγοριών οχημάτων με κινητήρα και των ρυμουλκουμένων τους και για την τροποποίηση της οδηγίας 70/156/ΕΟΚ (ΕΕ L 233 της 25.8.1997, σ. 1), όπως τροποποιήθηκε με την οδηγία 2003/19/ΕΚ της Επιτροπής (ΕΕ L 79 της 26.3.2003, σ. 6).
                                       
                                    
                        
                              δ)
                           
                           
                              Συσκευή ελέγχου στον τομέα των οδικών μεταφορών:
                              
                                          —
                                       
                                       
                                          Κανονισμός (ΕΟΚ) αριθ. 3821/85 του Συμβουλίου, της 20ής Δεκεμβρίου 1985, σχετικά με τη συσκευή ελέγχου στον τομέα των οδικών μεταφορών (ΕΕ L 370 της 31.12.1985, σ. 8) όπως τροποποιήθηκε τελευταία με τον κανονισμό (ΕΕ) αριθ. 1266/2009 της Επιτροπής (ΕΕ L 339 της 22.12.2009, σ. 3) ή ισοδύναμοι κανόνες που έχουν θεσπιστεί βάσει της συμφωνίας AETR, των πρωτοκόλλων αυτής συμπεριλαμβανομένων.».
                                       
                                    
                        
            
                  2.
               
               
                  Το άρθρο 2 του παραρτήματος 2 της συμφωνίας τροποποιείται ως εξής:
                  
                              α)
                           
                           
                              μετά την πρώτη παράγραφο και πριν τον πίνακα προστίθεται το εξής:
                              
                                           
                                       
                                       
                                          «Εκπομπές καυσαερίων
                                          
                                                      —
                                                   
                                                   
                                                      Οδηγία 88/77/ΕΟΚ του Συμβουλίου της 3ης Δεκεμβρίου 1987, για την προσέγγιση των νομοθεσιών των κρατών μελών σχετικά με τα μέτρα που πρέπει να ληφθούν κατά των εκπομπών αερίων και σωματιδιακών ρύπων από τους κινητήρες ανάφλεξης με συμπίεση που χρησιμοποιούνται σε οχήματα, καθώς και κατά των εκπομπών αερίων ρύπων από κινητήρες επιβαλλόμενης ανάφλεξης που τροφοδοτούνται με φυσικό αέριο ή υγραέριο και χρησιμοποιούνται σε οχήματα, (ΕΕ L 36 της 9.2.1988, σ. 33), όπως τροποποιήθηκε τελευταία με την οδηγία 2001/27/ΕΚ της Επιτροπής (ΕΕ L 107 της 18.4.2001, σ. 10).
                                                   
                                                
                                                      —
                                                   
                                                   
                                                      Οδηγία 2005/55/ΕΚ, του Ευρωπαϊκού Κοινοβουλίου και του Συμβουλίου, της 28ης Σεπτεμβρίου 2005, για την προσέγγιση των νομοθεσιών των κρατών μελών σχετικά με τα μέτρα που πρέπει να ληφθούν κατά των εκπομπών αερίων και σωματιδιακών ρύπων από τους κινητήρες ανάφλεξης με συμπίεση που χρησιμοποιούνται σε οχήματα, καθώς και κατά των εκπομπών αερίων ρύπων από κινητήρες επιβαλλόμενης ανάφλεξης που τροφοδοτούνται με φυσικό αέριο ή υγραέριο και χρησιμοποιούνται σε οχήματα (ΕΕ L 275 της 20.10.2005, σ. 1) όπως τροποποιήθηκε τελευταία με την οδηγία 2008/74/ΕΚ της Επιτροπής (ΕΕ L 192 της 19.7.2008, σ. 51).
                                                   
                                                
                                                      —
                                                   
                                                   
                                                      Κανονισμός (ΕΚ) αριθ. 595/2009 του Ευρωπαϊκού Κοινοβουλίου και του Συμβουλίου, της 18ης Ιουνίου 2009, σχετικά με την έγκριση τύπου των μηχανοκίνητων οχημάτων και κινητήρων όσον αφορά τις εκπομπές των βαρέων επαγγελματικών οχημάτων (ευρώ VI) και σχετικά με την πρόσβαση σε πληροφορίες επισκευής και συντήρησης οχημάτων, καθώς και για την τροποποίηση του κανονισμού (ΕΚ) αριθ. 715/2007 και της οδηγίας 2007/46/ΕΚ, και για την κατάργηση των οδηγιών 80/1269/ΕΟΚ, 2005/55/ΕΚ και 2005/78/ΕΚ (ΕΕ L 188 της 18.7.2009, σ. 1).
                                                   
                                                
                                    
                                           
                                       
                                       
                                          Καπνός
                                          
                                                      —
                                                   
                                                   
                                                      Οδηγία 72/306/ΕΟΚ του Συμβουλίου, της 2ας Αυγούστου 1972, για την προσέγγιση των νομοθεσιών των κρατών μελών σχετικά με τα μέτρα που πρέπει να λαμβάνονται κατά της εκπομπής ρύπων από τους πετρελαιοκινητήρες των οχημάτων (ΕΕ L 190 της 20.8.1972, σ. 1), όπως τροποποιήθηκε τελευταία με την οδηγία 2005/21/ΕΚ της Επιτροπής (ΕΕ L L 61 της 8.3.2005, σ. 25).
                                                   
                                                
                                    
                                           
                                       
                                       
                                          Εκπομπές θορύβου
                                          
                                                      —
                                                   
                                                   
                                                      Οδηγία 70/157/ΕΟΚ του Συμβουλίου, της 6ης Φεβρουαρίου 1970, για την προσέγγιση των νομοθεσιών των κρατών μελών σχετικά με το αποδεκτό ηχητικό επίπεδο και τη διάταξη εξατμίσεως των οχημάτων με κινητήρα (ΕΕ L 42 της 23.2.1970, σ. 16), όπως τροποποιήθηκε τελευταία με την οδηγία 2007/34/ΕΚ της Επιτροπής (ΕΕ L 155 της 15.6.2007, σ. 49).
                                                   
                                                
                                    
                                           
                                       
                                       
                                          Διατάξεις πέδησης:
                                          
                                                      —
                                                   
                                                   
                                                      Οδηγία 71/320/ΕΟΚ του Συμβουλίου, της 26ης Ιουλίου 1971, περί προσεγγίσεως των νομοθεσιών των κρατών μελών που αφορούν στην πέδηση ορισμένων κατηγοριών οχημάτων με κινητήρα και των ρυμουλκουμένων τους (ΕΕ L 202 της 6.9.1971, σ. 37) όπως τροποποιήθηκε τελευταία με την οδηγία 2002/78/ΕΚ της Επιτροπής (ΕΕ L 267 της 4.10.2002, σ. 23),
                                                   
                                                
                                    
                                           
                                       
                                       
                                          Ελαστικά
                                          
                                                      —
                                                   
                                                   
                                                      Οδηγία 92/23/ΕΟΚ του Συμβουλίου, της 31ης Μαρτίου 1992, σχετικά με τα ελαστικά των οχημάτων με κινητήρα και των ρυμουλκουμένων τους και με την εγκατάστασή τους σε αυτά (ΕΕ L 129 της 14.5.1992, σ. 95) όπως τροποποιήθηκε τελευταία με την οδηγία 2005/11/ΕΚ της Επιτροπής (ΕΕ L 46 της 17.2.2005, σ. 42).
                                                   
                                                
                                    
                                           
                                       
                                       
                                          Διατάξεις φωτισμού και φωτεινής σηματοδοτήσεως:
                                          
                                                      —
                                                   
                                                   
                                                      Οδηγία 76/756/ΕΟΚ του Συμβουλίου της 27ης Ιουλίου 1976 περί προσεγγίσεως των νομοθεσιών των κρατών μελών που αφορούν στην τοποθέτηση των διατάξεων φωτισμού και φωτεινής σηματοδοτήσεως των οχημάτων με κινητήρα και των ρυμουλκουμένων τους (ΕΕ L 262 της 27.9.1976, σ. 1) όπως τροποποιήθηκε τελευταία με την οδηγία 2008/89/ΕΚ της Επιτροπής (ΕΕ L 257 της 25.9.2008, σ. 14).
                                                   
                                                
                                    
                                           
                                       
                                       
                                          Δεξαμενή καυσίμου
                                          
                                                      —
                                                   
                                                   
                                                      Οδηγία 70/221/ΕΟΚ του Συμβουλίου, της 20ής Μαρτίου 1970, περί προσεγγίσεως των νομοθεσιών των κρατών μελών που αναφέρονται στις δεξαμενές υγρών καυσίμων και στις διατάξεις οπίσθιας προφυλάξεως των οχημάτων με κινητήρα και των ρυμουλκουμένων τους (ΕΕ L 76 της 6.4.1970, σ. 23), όπως τροποποιήθηκε τελευταία με την οδηγία 2006/20/ΕΚ της Επιτροπής (ΕΕ L 48 της 18.2.2006, σ. 16).
                                                   
                                                
                                    
                                           
                                       
                                       
                                          Κάτοπτρα οδήγησης:
                                          
                                                      —
                                                   
                                                   
                                                      Οδηγία 2003/97/ΕΚ του Ευρωπαϊκού Κοινοβουλίου και του Συμβουλίου, της 10ης Νοεμβρίου 2003, για προσέγγιση των νομοθεσιών των κρατών μελών σχετικά με την έγκριση τύπου των συσκευών έμμεσης όρασης, καθώς και των οχημάτων που είναι εξοπλισμένα με τις εν λόγω διατάξεις, για την τροποποίηση της οδηγίας 70/156/ΕΟΚ και την κατάργηση της οδηγίας 71/127/ΕΟΚ (ΕΕ L 25 της 29.1.2004, σ. 1), όπως τροποποιήθηκε τελευταία με την οδηγία 2005/27/ΕΚ της Επιτροπής (ΕΕ L 81 της 30.3.2005, σ. 44).
                                                   
                                                
                                    
                                           
                                       
                                       
                                          Ζώνες ασφαλείας — Τοποθέτηση:
                                          
                                                      —
                                                   
                                                   
                                                      Οδηγία 77/541/ΕΟΚ του Συμβουλίου, της 28ης Ιουνίου 1977, περί προσεγγίσεως των νομοθεσιών των κρατών μελών των αναφερομένων στις ζώνες ασφαλείας και στα συστήματα συγκρατήσεως των οχημάτων με κινητήρα (ΕΕ L 220 της 29.8.1977, σ. 95), όπως τροποποιήθηκε τελευταία με την οδηγία 2005/41/ΕΚ του Ευρωπαϊκού Κοινοβουλίου και του Συμβουλίου (ΕΕ L 255 της 30.9.2005, σ. 146).
                                                   
                                                
                                    
                                           
                                       
                                       
                                          Ζώνες ασφαλείας — Αγκυρώσεις των ζωνών:
                                          
                                                      —
                                                   
                                                   
                                                      Οδηγία 76/115/ΕΟΚ του Συμβουλίου, της 18ης Δεκεμβρίου 1975, περί προσεγγίσεως των νομοθεσιών των κρατών μελών των αναφερομένων στις αγκυρώσεις των ζωνών ασφαλείας των οχημάτων με κινητήρα (ΕΕ L 24 της 30.1.1976, σ. 6), όπως τροποποιήθηκε τελευταία με την οδηγία 2005/41/ΕΚ του Ευρωπαϊκού Κοινοβουλίου και του Συμβουλίου (ΕΕ L 255 της 30.9.2005, σ. 149).
                                                   
                                                
                                    
                                           
                                       
                                       
                                          Καθίσματα:
                                          
                                                      —
                                                   
                                                   
                                                      Οδηγία 74/408/ΕΟΚ του Συμβουλίου, της 22ας Ιουλίου 1974, περί προσεγγίσεως των νομοθεσιών των κρατών μελών των αναφερομένων στην εσωτερική διαρρύθμιση των οχημάτων με κινητήρα (αντοχή των καθισμάτων και της αγκυρώσεώς τους) (ΕΕ L 221 της 12.8.1974, σ. 1), όπως τροποποιήθηκε τελευταία με την οδηγία 2005/39/ΕΚ του Ευρωπαϊκού Κοινοβουλίου και του Συμβουλίου (ΕΕ L 255 της 30.9.2005, σ. 143).
                                                   
                                                
                                    
                                           
                                       
                                       
                                          Εσωτερική διαρρύθμιση (πρόληψη των κινδύνων διάδοσης της πυρκαγιάς):
                                          
                                                      —
                                                   
                                                   
                                                      Οδηγία 95/28/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, σχετικά με τη συμπεριφορά κατά την καύση των υλικών που χρησιμοποιούνται για την εσωτερική διαρρύθμιση ορισμένων κατηγοριών οχημάτων με κινητήρα (ΕΕ L 281 της 23.11.1995, σ. 1).
                                                   
                                                
                                    
                                           
                                       
                                       
                                          Εσωτερική διαρρύθμιση (Έξοδοι κινδύνου, πρόσβαση, διαστάσεις των θέσεων, αντοχή της υπερκατασκευής κ.λπ.)
                                          
                                                      —
                                                   
                                                   
                                                      Οδηγία 2001/85/ΕΚ του Ευρωπαϊκού Κοινοβουλίου και του Συμβουλίου, της 20ής Νοεμβρίου 2001, περί ειδικών διατάξεων για οχήματα μεταφοράς επιβατών, άνω των οκτώ θέσεων εκτός της θέσεως του οδηγού, και περί τροποποιήσεως των οδηγιών 70/156/ΕΟΚ και 97/27/ΕΚ (ΕΕ L 42 της 13.2.2002, σ. 1).»
                                                   
                                                
                                    
                        
                              β)
                           
                           
                              Ο πίνακας αντικαθίσταται από τον ακόλουθο πίνακα:
                              
                                          «Αντικείμενο ρύθμισης
                                       
                                       
                                          UN-ECE — κανονιστική ρύθμιση / όπως τροποποιήθηκε τελευταία
                                       
                                       
                                          Πράξη της Ένωσης
                                          (αρχική — τελευταία)
                                       
                                    
                                          Εκπομπές καυσαερίων
                                       
                                       
                                          49/01
                                          49/02, έγκριση A
                                          49/02, έγκριση Β
                                       
                                       
                                          Οδηγία 88/77/ΕΟΚ
                                          Οδηγία 2001/27/ΕΚ
                                          Οδηγία 2005/55/ΕΚ
                                          Οδηγία 2008/74/ΕΚ
                                          Κανονισμός (ΕΚ) αριθ. 595/2009
                                       
                                    
                                          Καπνός
                                       
                                       
                                          24/03
                                       
                                       
                                          Οδηγία 72/306/ΕΟΚ
                                          Οδηγία 2005/21/ΕΚ
                                       
                                    
                                          Εκπομπές θορύβου
                                       
                                       
                                          51/02
                                       
                                       
                                          Οδηγία 70/157/ΕΟΚ
                                          Οδηγία 2007/34/ΕΚ
                                       
                                    
                                          Σύστημα πέδησης
                                       
                                       
                                          13/11
                                       
                                       
                                          Οδηγία 71/320/ΕΟΚ
                                          Οδηγία 2002/78/ΕΚ
                                       
                                    
                                          Ελαστικά
                                       
                                       
                                          54
                                       
                                       
                                          Οδηγία 92/23/ΕΟΚ
                                          Οδηγία 2005/11/ΕΚ
                                       
                                    
                                          Διατάξεις φωτισμού και φωτεινής σηματοδότησης
                                       
                                       
                                          48/01
                                       
                                       
                                          Οδηγία 76/756/ΕΟΚ
                                          Οδηγία 2008/89/ΕΚ
                                       
                                    
                                          Δεξαμενή καυσίμου
                                       
                                       
                                          34/02
                                          67/01
                                          110
                                       
                                       
                                          Οδηγία 70/221/ΕΟΚ
                                          Οδηγία 2006/20/ΕΚ
                                       
                                    
                                          Κάτοπτρα οδήγησης
                                       
                                       
                                          46/01
                                       
                                       
                                          Οδηγία 2003/97/ΕΚ
                                          Οδηγία 2005/27/ΕΚ
                                       
                                    
                                          Ζώνες ασφαλείας - Τοποθέτηση
                                       
                                       
                                          16/06
                                       
                                       
                                          Οδηγία 77/541/ΕΟΚ
                                          Οδηγία 2005/40/ΕΚ
                                       
                                    
                                          Ζώνες ασφαλείας - Αγκυρώσεις
                                       
                                       
                                          14/07
                                       
                                       
                                          Οδηγία 76/115/ΕΟΚ
                                          Οδηγία 2005/41/ΕΚ
                                       
                                    
                                          Καθίσματα
                                       
                                       
                                          17/07
                                          80/01
                                       
                                       
                                          Οδηγία 74/408/ΕΟΚ
                                          Οδηγία 2005/39/ΕΚ
                                       
                                    
                                          Εσωτερική διαρρύθμιση
                                          (πρόληψη των κινδύνων διάδοσης της πυρκαγιάς)
                                       
                                       
                                          118
                                       
                                       
                                          Οδηγία 95/28/ΕΚ
                                       
                                    
                                          Εσωτερική διαρρύθμιση
                                          (έξοδοι κινδύνου, πρόσβαση, διαστάσεις των θέσεων)
                                       
                                       
                                          107.02
                                       
                                       
                                          Οδηγία 2001/85/ΕΚ
                                       
                                    
                                          Προστασία από αναποδογύρισμα
                                       
                                       
                                          66.01
                                       
                                       
                                          Οδηγία 2001/85/ΕΚ»
                                       
                                    
                        
            3.   Προσαρμογή των απαιτήσεων περί κοινωνικών διατάξεων του άρθρου 8 της συμφωνίας
      
      
                  1.
               
               
                  Δεδομένου ότι συμπεριελήφθη η οδηγία 2000/30/ΕΚ, το άρθρο 8 του παραρτήματος 2 της συμφωνίας, το παράρτημα ΙΙα της συμφωνίας και το παράρτημα ΙΙβ της συμφωνίας διαγράφονται.
               
            
                  2.
               
               
                  Οι πράξεις της Ένωσης που αναφέρονται στο άρθρο 8 της συμφωνίας αντικαθίστανται από τις ακόλουθες πράξεις της Ένωσης (2):
                  
                              «—
                           
                           
                              κανονισμός (ΕΚ) αριθ. 561/2006 του Ευρωπαϊκού Κοινοβουλίου και του Συμβουλίου, της 15ης Μαρτίου 2006, για την εναρμόνιση ορισμένων κοινωνικών διατάξεων στον τομέα των οδικών μεταφορών και για την τροποποίηση των κανονισμών (ΕΟΚ) αριθ. 3821/85 και (ΕΚ) αριθ. 2135/98 του Συμβουλίου καθώς και για την κατάργηση του κανονισμού (ΕΟΚ) αριθ. 3820/85 του Συμβουλίου (ΕΕ L 102 της 11.4.2006, σ. 1), όπως τροποποιήθηκε τελευταία με τον κανονισμό (ΕΚ) αριθ. 1073/2009 του Ευρωπαϊκού Κοινοβουλίου και του Συμβουλίου (ΕΕ L 300 της 14.11.2006, σ. 88),
                           
                        
                              —
                           
                           
                              κανονισμός (ΕΟΚ) αριθ. 3821/85 του Συμβουλίου, της 20ής Δεκεμβρίου 1985, σχετικά με τη συσκευή ελέγχου στον τομέα των οδικών μεταφορών (ΕΕ L 370 της 31.12.1985, σ. 8) όπως τροποποιήθηκε τελευταία με τον κανονισμό (ΕΕ) αριθ. 1266/2009 της Επιτροπής (ΕΕ L 339 της 22.12.2009, σ. 3),
                           
                        
                              —
                           
                           
                              οδηγία 2006/22/ΕΚ του Ευρωπαϊκού Κοινοβουλίου και του Συμβουλίου, της 15ης Μαρτίου 2006, για καθορισμό ελάχιστων προϋποθέσεων για την εφαρμογή των κανονισμών (ΕΟΚ) αριθ. 3820/85 και (ΕΟΚ) αριθ. 3821/85 του Συμβουλίου σχετικά με την κοινωνική νομοθεσία όσον αφορά δραστηριότητες οδικών μεταφορών και για την κατάργηση της οδηγίας 88/599/ΕΟΚ του Συμβουλίου (ΕΕ L 102 της 11.4.2006, σ. 35), όπως τροποποιήθηκε τελευταία με την οδηγία 2009/5/ΕΚ της Επιτροπής (ΕΕ L 29 της 31.1.2009, σ. 45),
                           
                        
                              —
                           
                           
                              οδηγία 2003/88/ΕΚ του Ευρωπαϊκού Κοινοβουλίου και του Συμβουλίου, της 4ης Νοεμβρίου 2003, σχετικά με ορισμένα στοιχεία της οργάνωσης του χρόνου εργασίας (ΕΕ L 299 της 18.11.2003, σ. 9),
                           
                        
                              —
                           
                           
                              οδηγία 2002/15/ΕΚ του Ευρωπαϊκού Κοινοβουλίου και του Συμβουλίου, της 11ης Μαρτίου 2002, για την οργάνωση του χρόνου εργασίας των εκτελούντων κινητές δραστηριότητες οδικών μεταφορών (ΕΕ L 80 της 23.3.2002, σ. 35),
                           
                        
                              —
                           
                           
                              οδηγία 2003/59/ΕΚ του Ευρωπαϊκού Κοινοβουλίου και του Συμβουλίου, της 15ης Ιουλίου 2003, σχετικά με την αρχική επιμόρφωση και την περιοδική κατάρτιση των οδηγών ορισμένων οδικών οχημάτων τα οποία χρησιμοποιούνται για τη μεταφορά εμπορευμάτων ή επιβατών, για την τροποποίηση του κανονισμού (ΕΟΚ) αριθ. 3820/85 του Συμβουλίου και της οδηγίας 91/439/ΕΟΚ του Συμβουλίου και για την κατάργηση της οδηγίας 76/914/ΕΟΚ του Συμβουλίου (ΕΕ L 226 της 10.9.2003, σ. 4).».
                           
                        
            
         (1)  Στην επικαιροποίηση του καταλόγου των πράξεων λαμβάνονται υπόψη τα νέα μέτρα που έχουν θεσπιστεί από την Ευρωπαϊκή Ένωση έως τις 31 Δεκεμβρίου 2009.
      
         (2)  Στην επικαιροποίηση του καταλόγου των πράξεων λαμβάνονται υπόψη τα νέα μέτρα που έχουν θεσπιστεί από την Ευρωπαϊκή Ένωση έως τις 31 Δεκεμβρίου 2009.